
Årsmelding Kringlebotn IL 2021

Virksomhetens art og sted
Kringlebotn Idrettslag (KRIL) er tilknyttet Norges Idrettsforbund. Laget består av flere undergrupper;  Håndball, Fotball, E-Sport og Idrettsskole. Laget har til formål å skape identitet og tilhørighet til Kringlebotn som område gjennom idrettslige og sosiale aktiviteter.  KRIL er også registrert som Rent Idrettslag og bidrar til å skape sunne verdier blant barn og unge. 

Avholdelse av årsmøte i 2022 for godkjenning av regnskap 2021 har blitt betydelig forsinket grunnet Covid-19 situasjonen.

Hovedstyre
Hovedstyret har hatt følgende sammensetning i 2021:
Leder:				Jon Berg
Styremedlemmer:		Siri Albertsen (Leder Håndballgruppen)
				Brede Eriksen (Fotballgruppen)
			Evy Sander (Nestleder Håndballgruppen)
			Kurt Inge Solheim (Leder Fotballgruppen)
		
Hovedstyret har i 2021 blitt satt sammen av tre representanter fra særlagene. To fra Fotball, to fra Håndball.  

Informasjon/medlemmer
Idrettslaget bruker i stor utstrekning epost, samt nettsidene og Facebook, ved utsendelse av informasjon til medlemmene.

Medlemstallet er synkende i takt med antall elever på, Kringlebotn Skole. 

	Medlemmer:
	
	
	
	
	



	
	2011
	2012
	2013
	2014
	2015
	2016
	2017
	2018
	2019
	2020
	2021

	Fotball
	255
	286
	296
	259
	276
	283
	307
	332
	295
	248
	209

	Håndball
	188
	153
	147
	112
	145
	183
	196
	187
	146
	137
	122

	IS, BG, 3-4
	66
	63
	55
	51
	79
	24
	32
	25
	72
	68
	53

	
	
	
	
	
	
	
	
	
	
	
	

	Totalt
	509
	502
	498
	450
	500
	485
	510
	498
	460
	453
	384






Anlegg
Kunstgressbanen i Kringlebotn har fullt belegg hele året. Banen deles med Sædalen Idrettslag som ikke har egen 11verbane.  Dette betyr at det er meget trangt om treningstiden på banen, spesielt for 11verlagene merkes dette som sjelden får trene på hele banen.  Det er i stor grad Kringlebotn som administrerer treningstidene.

Idrettslaget har også tildelt tid i Idrettshallene ved Kringlebotn og Sædalen skole.  Dette er benyttet først og fremst av Håndballgruppen og Idrettsskolen.  På vinterstid bruker også fotballgruppen hallene i helgene. 

Idrettslaget har ikke eget klubbhus.  Idrettslaget har gått til innkjøp av tre blå containere som benyttes som garderobe.   Den største containeren vil etter hvert få begrensede toalettfasiliteter dersom idrettslaget lykkes i å finne vanntilkobling. 

VIKTIGE SAKER

Medlemsregister / kontingentinndrivelse
Det har vært jobbet unødig mye for å få inndrevet kontingenter. Det er viktig at lagledere innhenter personalia fra alle de aktive fra sitt ansvarsområde. Manglede innbetaling og registering er ikke bare et økonomisk tap for idrettslaget, men den aktive er ikke forsikret og kan ikke delta på arrangementer i regi av idretten.  I fotball er det også viktig av alle spillerne fra ungdomsfotballen er registrert i FIKS da dette også er innmelding i forsikringsordningen.

Klubbhus
Det har vært jobbet mot kommunen for å få et mulig klubbhus inn i idrettsplanen.  Dette har man lykkes med.  
Idrettsplan 2017-2027 behandlet i bystyremøte 2203 Sak 73-17.  Byrådets vedtak 2.3 d) Fana Bydel:   "Kringlebotn IL får realisere klubbhus i området tilknyttet fotballbane på Kringlebotn dersom dette kan løses på kommunalt areal. Byrådsavdeling for finans, innovasjon og eiendom ved Etat for bygg og eiendom inngår en vederlagsfri festeavtale med Kringlebotn IL."
Det er nedfelt en prosjektgruppe som skal arbeide videre med dette.  Denne gruppen har ikke vært aktiv i 2021 grunnet Covid.





Sammarbeide med andre klubber

Kringlebotn IL rekrutterer til de yngste årsklassene i overveiende i nærmiljøet og da spesielt fra Kringlebotn skole.  Vi ser at elevtallene har blitt redusert og er nå relativt stabile på et lavere nivå enn tidligere.  Dette gir utfordringer med å gi et godt tilbud, spesielt i de eldre årsklassene.
Kringlebotn har de siste 10 årene inngått ad-hoc samarbeide for enkelte årsklasser med flere klubber rundt oss.  Håndball har samarbeidet med Sædalen, Fana og Bjarg og Fotball med Sædalen, Minde, Fana og Kalanseid.  Vi ser også at idrettslagene rundt oss i større grad profesjonaliseres gjennom egen stab og fast ansatte etc. 
Det har blitt et ønske, spesielt fra fotballgruppen, at man for å styrke profesjonaliteten i tilbudet søker å samarbeide formelt med en eller flere av klubbene rundt oss.
Kringlebotn IL ønsker i tillegg å utvide og forsterke aktivitetstilbudet i sitt nærområde. Det dreier seg om flere tilbud til yngre årsklasser, et bredere tilbud på barne- og ungdomssiden. I tillegg ønsker KRIL å tilby aktiviteter til voksne og eldre.
For å kunne gi dette tilbudet har vi inngått en omfattende samarbeidsavtale med Sædalen IL på fotballsiden.  Avtalen gjelder fra januar 2022 til januar 2024. Formålet er å styrke klubbsamarbeidet og legge til rette for at barn og unge skal ha et godt fotballtilbud i nærmiljøet.
Kringlebotn IL bidrar med kroner 200.000,- i året til Sædalen IL. Samtidig beholder Sædalen IL deltakeravgiften for fotballfritidsordning, helgesamlinger og fotballskoler. Samlet skal dette dekke:
Tilgang til Sædalen ILs kompetanse, ansattes arbeidstid, sosiale utgifter (arbeidsgiveravgift, pensjonsavtale, forsikring mm) og gjennomføring av aktiviteter.
Trenerkurs, fagsamlinger, dommerkurs, felles dommerpool mm.
Etablering av nye tilbud i Kringlebotn IL som FFO, lørdagssamlinger, fotballskoler mm.
Tilgang til at Sædalen ILs daglige leder og hovedinstruktør bistår administrativt med å sette opp påmeldingssystemer, gjennomføring, rapportering, lønnskjøring, regnskapstjenester mm

Ambisjonen er at Kringlebotn IL vi kunne oppnå:
Et sportslig løft med tilgang til trenerhåndbok, øvelsesbank, sportsplan og en kunnskapsrik og dyktig spiller- og trenerutvikler. Han vil bruke minimum 12 timer i uken på Kringlebotn IL.
Pilotering av FFO vinteren 2021/2022 på Kringlebotn ballbane to ganger i uken med sikte på et permanent FFO-tilbud fra og med 2022. (6 timer i uken).
Lørdagssamlinger for utvalgte årskull annenhver helg på Kringlebotn ballbane etter påsken 2022. (4 timer annenhver lørdag, 2 timer i uken).
Spiller- og trenerutvikler vil benytte 4 timer i uken til trenerveiledning av lag og trenere.
Kringlebotn IL vil få tilbud om å delta på fotballskole for 1.-7.trinn i juni hvert år samt minifotballskole for skolestartere i august/september hvert år.



ØKONOMI

Klubben fører regnskapet selv.  

Resultat per 31.12.21 ble et overskudd på kr. 498 425 

Hovedårsaken til overskudd er lav aktivitet i 2021 grunnet Corona samtidig som offentlige tilskudd har økt noe.  
Tabellen under viser klubbes resultater de siste 9 år.  Klubben har god kontroll på økonomi og en robust drift som har vist overskudd siste 7 år etter noen år med underskudd tidligere år.

Det bemerkes at overskuddet tidligere år også inkluderer overskudd på lag-konti som er en del av regnskapet.  Dette overskuddet disponeres av de enkelte lagene.  Bidraget på resultat fra lagskasser i 2021 er marginal og under kr 10.000.-

Idrettslaget har ved utgangen av 2021 disponibelt til sammen 2.249.976.- i midler som ikke er allokert til håndball/fotball gruppene og/eller lag konti.

Hovedinntektskildene i idrettslaget er treningsavgifter/medlemskontingent, dugnader, kaffesalg, grasrotandel og offentlige tilskudd.

Idrettslaget har to kasserere som forvalter utbetalinger fra hht, idrettslagets hovedkonto og respektivt håndball og fotball hovedkonto.  Håndball og Fotball styrene disponerer selv alle treningsavgifter og andre inntekter til gruppene.

Inntekter på lag konti administreres og disponeres av lagene selv.  Det er alltid en som legger inn og en annen som godkjenner disse transaksjonene. 




ÅRSRAPPORT FOR HÅNDBALLGRUPPEN 2021
 
Syret i håndball-gruppen har hatt følgende sammensetning denne perioden: 
Siri Albertsen – Leder
Evy Sander - Nestleder
Irene Morild – Økonomi
Kjartan Krossøy – Referent/Styremedlem
Trygve Eiken – Lisens- og påmeldingsansvarlig
Susanne Wisnes – Materialforvalter
Vivian Milde Samdal – Medlemsansvarlig
Karianne Mæhle Øie - Arrangementsansvarlig

Vi har denne sesongen fått på plass flere funksjoner i styret. Vi mangler fremdeles dommerkontakt som da vil forbli styreleder inntil vider. 
Det siste året er det blitt avholdt flere styresamtaler, de fleste av disse er gjennomført via Teams. Det har vært et økende behov for å møtes hyppigere grunnet covid, dertilhørende regelendringer samt ny styresammensetning. Styret har avholdt ett fysisk møte.  
Håndballgruppen har bestått av 9 lag i alderen 2007 til 2015. Covid -19 gjorde det vanskelig med oppstart av nye lag. Våren 2022 består håndballgruppen av ca. 99 spillere og 26 voksne (trenere og styret). Det er således en økning i antall medlemmer. Ved sesonsavslutning våren 2022 meldte J2008 overgang til SIL. Deres spillere og trenere er inkludert i oppgitt medlemsantall i årsrapporten . Dette gjelder også spillere og trenere på lag J2011 og J2009. Vi har mistet alle våre barnekampledere og har kun 1 dommer igjen. Videre har det vært vanskelig med oppstart av yngre lag i Covid-19 perioden. Håndballgruppen tar sikte på oppstart av nye lag høsten 2022. 
2021 har vært noe enklere i lys av Covid-19, men det har fremdeles forelagt periodevise restriksjoner som har gjort det vanskelig å gjennomføre treninger (i perioder), ordinær serie og deltakelse på cup. Dette har slått ulikt ut for de ulike årsklassene, men de fleste har fått gjennomført noen kamper i serien. Det har, i perioder hvor dette har vært mulig, vært gjennomført treningskamper med andre klubber. Dette er da i egenregi av trenerne i de ulike lagene. Trenergruppen har også stått på for å holde motivasjonen oppe og forsøkt alternative treningsopplegg når dette har vært mulig. Spillergruppen har vært meget tålmodig og standhaftige. Tilbakemeldingene er at det til nå er lite frafall tilknyttet Covid-19. Oppmøte på trening har stort sett også vært oppretthold til tross for smittevernstiltak og få kamper. Dette syns styret både spillere og trenere skal ha skryt for. Covid-19 har vært utfordrende for alle, men gruppen viser en stor evne til omstilling, er tilpasningsdyktige og tar i et tak når det trengs. Heldigvis har våren 2022 vist bedring og mange lag har benyttet anledningen til å arrangere sosiale arrangement og deltatt på cuper. 
Vi fortsetter samarbeidet med SIL med tanke på treningstider, barnekampledere og felles kjøleskap.Styret er også i vurdering av et tettere samarbeid med SIL for å opprettholde et godt tilbud til barn i Kringlebotn. 
I tiden som kommer blir det fokus på oppstart av nye lag samt sette nye rutiner for styrets arbeid. Det er også generell dommer/barnekampleder-mangel, så regionen oppfordrer til utvikling av detteVidere er det viktig å holde fokus på engasjement i klubben. Det er en utfordring å skaffe trenere, dommere og styremedlem til å holde aktiviteten opp. Kringlebotn Idrettslag, og således også Håndballgruppen, er en foreldrestyrt organisasjon. Her er det kun vi som setter egne begrensinger for hva vi ønsker å få til. Men skal vi heve aktivitetsnivået trenger vi gode ressurspersoner i alle ledd. 


ÅRSRAPPORT FOR FOTBALLGRUPPEN 2021

Fotballgruppen har ikke et formelt styre men følgende ressurspersoner:
Kurt Inge Solheim - Leder
Erik Aschjem - Økonomi
Brede Eriksen - Baneforvalter og utstyrsansvarlig bane
Rune Fahlvik - Materialforvalter og kontakt Torshov
Roger Rikstad - Arrangementsansvarlig
Øyvind Jacobsen – Dommeransvarlig
Det har vært avholdt 2 møter for trenere og lagledere i 2021. Agendaen har vært samarbeid med andre klubber. Det ble vedtatt å samarbeide med Sædalen IL. 
Vi har inngått en toårig avtale med Sædalen IL. I tillegg har Kringlebotn Fotball og Sædalen IL inngått  en annen samarbeidsavtale med utgangspunkt i NFFs reglement for samarbeidsklubber. Dette betyr kort fortalt at det muliggjør en felles spiller-pool for de lagene vi melder inn dette for før sesongen. Målet er å kunne beholde spillere som medlemer i Kringlebotn IL lengre. 

Fotball gruppen har hatt 11 aldersbestemte lag påmeldt til seriespill, herav 1 9’er eller 11’er lag, 3 7’er lag og 7 5’er eller 3’er lag.   Klubben har etablert samarbeidslag med Sædalen IL for 2009 årgangen. I tillegg har klubben en treningsgruppe for voksne

Fotballgruppen har også ansvaret for idrettskolen (5 år) og for foreldre-barn-gruppen (2-4 år).

Antall aldersbestemte lag i klubben lå nokså stabilt rundt 20 lag fram til 2017, men fikk da en «dupp» og er nå svakt nedadgående. Dette kan relateres til mindre årskull på Kringlebotn skole. Fremover vil fokus være å få flere samarbeidslag med Sædalen IL i årskull der vi selv ikke har nok spillere til å stille egne lag. Spessielt på jentesiden er dette en utfordring.

Selv om 2021 også har vært preget av pandemi, har det meste av aktiviteter for barn blitt gjennomført som normalt. I august var vi på overnattings-cup i Øystese. Som erstatning for Eidfjord Cup arrangerte vi en egen sommeravslutning med mat og konkurranser på fotballbanen. På høsten arrangerte vi en intern futsal-turnering på Kringlebotn skole.

Samarbeid med Sædalen fortsetter om treningstider på ballbanen.

De sanitære forholdene ved banen er fraværende. Vi må, i lag med Sædalen, intensivere arbeidet opp mot kommunen for å få gjort noe med dette

E-Sport
Det er etablert en E-Sport-gruppe i Kringlebotn IL. Man har søkt om, og fått tildelt midler fra Gjensidige til innkjøp av 12 PCer. Lokaler blir etablert i Kringlebotn Aktivitetshus. Oppstarter vil være i 2022. 

Fortsatt drift
Styret mener at forutsetningen om fortsatt drift av idrettslaget er til stede ved avleggelsen av
årsregnskapet.

Arbeidsmiljøet
Sykefraværet i idrettslaget har vært lavt i 2021. Det har ikke forekommet alvorlige arbeidsuhell eller ulykker i løpet av året.

Styret mener arbeidsmiljøet i idrettslaget er tilfredsstillende.

ANSATTE OG LIKESTILLING
Det er p.t. ingen ansatte i Kringlebotn IL. Hovedstyret har bestått av to kvinner og fire menn. 

Bergen, den 23. juni 2022


___________________	__________________	__________________
Jon Berg 	Siri Albertsen  	Evy Sander
Styreleder	Styremedlem	Styremedlem



___________________	___________________
Brede Eriksen 	Kurt Inge Solheim
Styremedlem	Styremedlem

